Währed em Zweite Wältchrieg het dr Alan Turing die entscheidende Hiiwiis zur Entschlüsslig vom ENIGMA-Code ge und het drfür e spezielle mechanische Rächner, d Turing-Bombe, konstruiert. 1941 het dr Konrad Zuse die ersti funktionsdüchtigi programmgstüürti, binäre Rächemaschine baut, wo us ere grosse Zahl vo elektro-mechanische Relais bestande het, d Zuse Z3. Die isch turingmächtig gsi und die ersti Maschine, wo - im Rahme vom verfüegbare Spiicherplatz - beliebigi Algorithme automatisch het chönne usfüehre. Ufgrund vo dene Eigeschafte wird si hüfig as dr erst funktionsfähig Computer vo dr Gschicht aagluegt. Die neggste Digitalrächner si dr amerikanisch Atanasoff-Berry-Computer (Inbetriibnahm 1941) und dr britisch Colossus (1941) gsi. Si hai spezielle Ufgobe dient und si nit turingmächtig gsi. Au Maschine uf ere analoge Basis si zu dere Ziit entwigglet worde.